CELEX: 32019R1889
Language: mt
Date: 2019-11-11 00:00:00
Title: Regolament tal-Kunsill (UE) 2019/1889 tal-11 ta’ Novembru 2019 li jemenda Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela

12.11.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/1
               
            
         REGOLAMENT TAL-KUNSILL (UE) 2019/1889
         tal-11 ta’ Novembru 2019
         li jemenda Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
         Wara li kkunsidra d-Deċiżjoni tal-Kunsill (PESK) 2017/2074 tat-13 ta’ Novembru 2017 dwar miżuri restrittivi fid-dawl tas-sitwazzjoni fil-Venezwela (1),
         Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea,
         Billi:
         
                     (1)
                  
                  
                     Ir-Regolament tal-Kunsill (UE) 2017/2063 (2) iġib fis-seħħ diversi miżuri restrittivi previsti fid-Deċiżjoni (PESK) 2017/2074.
                  
               
                     (2)
                  
                  
                     Fil-11 ta’ Novembru 2019, il-Kunsill adotta d-Deċiżjoni (PESK) 2019/1893 (3) li emendat id-Deċiżjoni (PESK) 2017/2074 billi ddaħħal artikolu dwar l-ipproċessar ta’ data personali mill-Kunsill u mir-Rappreżentant Għoli tal-Unjoni.
                  
               
                     (3)
                  
                  
                     Bil-għan tal-implimentazzjoni tar-Regolament (UE) 2017/2063, u sabiex tiġi żgurata ċ-ċertezza legali massima fl-Unjoni, jenħtieġ li jiġu ppubblikati l-ismijiet ta’ u d-data rilevanti l-oħra dwar il-persuni, l-entitajiet u l-korpi fiżiċi u ġuridiċi li l-fondi u r-riżorsi ekonomiċi tagħhom ikunu ġew iffriżati b’konformità ma’ dak ir-Regolament. Kwalunkwe pproċessar ta’ data personali jrid jikkonforma mar-Regolamenti (UE) 2016/679 (4) u (UE) 2018/1725 (5) tal-Parlament Ewropew u tal-Kunsill.
                  
               
                     (4)
                  
                  
                     Għalhekk jenħtieġ li r-Regolament (UE) 2017/2063 jiġi emendat skont dan.
                  
               ADOTTA DAN IR-REGOLAMENT:
         
            Artikolu 1
            L-artikolu segwenti jiddaħħal fir-Regolament (UE) Nru 2017/2063:
            “Artikolu 18 a
            
            
                        (1)
                     
                     
                        Il-Kunsill, il-Kummissjoni u r-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (ir-“Rappreżentant Għoli”) jistgħu jipproċessaw id-data personali sabiex iwettqu l-kompiti tagħhom skont dan ir-Regolament. Dawn il-kompiti jinkludu:
                        
                                    (a)
                                 
                                 
                                    fir-rigward tal-Kunsill, it-tħejjija ta’ emendi u l-emendar tal-Annessi IV u V;
                                 
                              
                                    (b)
                                 
                                 
                                    fir-rigward tar-Rappreżentant Għoli, it-tħejjija ta’ emendi għall-Annessi IV u V;
                                 
                              
                                    (c)
                                 
                                 
                                    fir-rigward tal-Kummissjoni:
                                    
                                                (i)
                                             
                                             
                                                iż-żieda tal-kontenut tal-Annessi IV u V fil-lista elettronika u konsolidata tal-persuni, il-gruppi u l-entitajiet soġġetti għall-miżuri restrittivi finanzjarji tal-Unjoni u fil-mappa interattiva tas-sanzjonijiet, li huma kollha disponibbli għall-pubbliku;
                                             
                                          
                                                (ii)
                                             
                                             
                                                l-ipproċessar tal-informazzjoni dwar l-impatt ta’ miżuri meħuda taħt dan ir-Regolament bħall-valur tal-fondi ffriżati u l-informazzjoni dwar l-awtorizzazzjonijiet mogħtija lill-awtoritajiet kompetenti.
                                             
                                          
                              
                  
                        (2)
                     
                     
                        Il-Kunsill, il-Kummissjoni u r-Rappreżentant Għoli jistgħu jipproċessaw, fejn applikabbli, id-data rilevanti relatata mar-reati kriminali mwettqa mill-persuni fiżiċi elenkati, mal-kundanni kriminali ta’ tali persuni jew mal-miżuri ta’ sigurtà li jikkonċernaw lil dawn il-persuni, biss sakemm dak l-ipproċessar ikun meħtieġ għat-tħejjija tal-Annessi IV u V.
                     
                  
                        (3)
                     
                     
                        Għall-finijiet ta’ dan ir-Regolament, il-Kunsill, is-servizz tal-Kummissjoni elenkat fl-Anness III għal dan ir-Regolament u r-Rappreżentant Għoli huma maħtura bħala “kontrolluri” fis-sens tal-punt (8) tal-Artikolu 3 tar-Regolament (UE) 2018/1725 tal-Parlament Ewropew u tal-Kunsill (*1), sabiex jiġi żgurat li l-persuni fiżiċi kkonċernati jkunu jistgħu jeżerċitaw id-drittijiet tagħhom skont ir-Regolament (UE) 2018/1725.
                     
                  
         
            Artikolu 2
            Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Novembru 2019.
            
               
                  Għall-Kunsill
               
               
                  Il-President
               
               F. MOGHERINI
            
         
         
            (1)  ĠU L 295, 14.11.2017, p. 60.
         
            (2)  Ir-Regolament tal-Kunsill (UE) 2017/2063 tat-13 ta’ Novembru 2017 dwar miżuri restrittivi fid-dawl tas-sitwazzjoni fil-Venezwela (ĠU L 295, 14.11.2017, p. 21).
         
            (3)  Id-Deċiżjoni tal-Kunsill (PESK) 2019/1893 tal-11 ta’ Novembru 2019 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela (Ara paġna 42 ta’ dan il-Ġurnal Uffiċjali).
         
            (4)  Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
         
            (5)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).